钦定古今图书集成/明伦汇编/氏族典/第036卷 > 《凌迪知万姓统谱》 > 共刘
## 钦定古今图书集成/明伦汇编/氏族典/第036卷 > 《凌迪知万姓统谱》 > 共刘

按《左传》哀公三年秋，季孙有疾，命正常曰：“无死。南孺
子之子，男也，则以告而立之；女也，则肥也可。”季孙卒，
康子即位。既葬，康子在朝。南氏生男，正常载以如朝，
告曰：“夫子有遗言，命其圉臣曰：‘南氏生男，则以告于
君与大夫而立之’。今生矣，男也，敢告。”遂奔卫。康子请
退，公使共刘视之，则或杀之矣。乃讨之。召正常，正常
不反。〈注〉共刘，鲁大夫。